Финландия даде зелена светлина за ” Северен поток - 2 ” Финландия одобри изграждането на участъка от газопровода ” Северен поток - 2 ” , който преминава през изключителната икономическа зона на страната , съобщи правителството . Общата дължина на газопровода е около 1220 километра , от които 374 ще преминат през финландската изключителна икономическа зона . Съгласието на правителството е условно . Това означава , че кандидатът трябва да изпълни условията , посочени в решението . Така например , в строителството , трябва да се спази принципът на " грижа за предотвратяване и минимизиране на аварии и щети " , както и необходимостта да се вземат предвид особеностите на района на Балтийско море и други проекти в изключителната икономическа зона на Финландия . " Северен поток - 2 " включва две тръби с общ капацитет от 55 милиарда кубически метра газ годишно . Тръбите тръгват от брега на Русия , преминават през Балтийско море и стигат до Германия , в съседство със сегашния " Северен поток " . По - рано разрешението за изграждането и използването на " Северен поток - 2 " в германската изключителна икономическа зона бе издадено от Берлин . Северен поток 2 AG , оператор на тръбопровода , чака разрешение за изграждане от други страни - Русия , Швеция и Дания - смята се , че това ще стане през следващите месеци .